 PressReader - Isolezwe: 2018-06-15 - UKhongolose ukhala ngababhimbisa izinhlelo zokhethoUKhongolose ukhala ngababhimbisa izinhlelo zokhethoIsolezwe - 2018-06-15 - IZINDABA - SAMKELO MTSHALII-ANC eThekwini ixwayise ngokuthi le nhlangano izolahlekelwa ngamavoti uma kuwukuthi amalungu anganelisekile ngezinqumo ezithile ayaqhubeka nokuthutheleka ezinkantolo.Amalungu ezifunda ezine ze-ANC KwaZulu-Natal aye enkantolo ecela ukuthi kumiswe ingqungquthela yokukhetha ubuholi be-ANC eNyuvesi yaseZululand ngempelasonto eledlule.Inkantolo ikumisile ukuba kuqokwe ubuholi be-ANC KwaZulu-Natal, yathi kufanele ingqungquthela ihlale uma sezixazululiwe izikhalo zamalungu afake le nhlangano enkantolo.UNobhala we-ANC eThekwini, uMnuz Bheki Ntuli, uthe ngeke bavume ukuthi kusetshenziswe izinkantolo ukuvimba i-ANC ukuthi ibe nobuholi obufanele KwaZulu-Natal ngoba lokhu kuzodala izinkinga uma sekukhankaselwa ukhetho.Kufanele engabe sesiyakhankasa manje futhi sinobuholi baKwaZulu-Natal ukuze abantu bavote. Uma kusenabantu okuthi uma bengavotelwanga bese beya ezinkantolo sizoba nenkinga. Kufanele abantu baqonde ukuthi i-ANC iyona ebalulekile esifundazweni, hhayi abangani babo, yingakho kufanele sibe nobuholi, kusho uNtuli.Uthe amacala asezinkantolo azoyilimaza i-ANC uma isikhankasa.Awukwazi ukukhankasa ungenabo ubuholi obusemthethweni. Uma izinto ziqhubeka kanje ngeke i-ANC ithole izibalo ezinhle okhethweni, kusho uNtuli.Uthe amakomidi amabili, ngaphansi kohlaka lwesikhashana lwe-ANC KwaZulu-Natal nobuholi bukazwelonke, afikile ukuzolungisa izingqinamba kusasele amasonto amabili ukuthi kuhlale ingqungquthela. Yize ingqungquthela yethu ibalulekile kodwa abantu kufanele bakhumbule ukuthi kuseza ukhetho ngonyaka ozayo. Abantu abaqinisekise ukuthi babeka i-ANC phambili, kusho uNtuli. UNkk Nocawe Mafu, oyilungu lekomidi eliphezulu le-ANC, uthe bakhathazekile ngokwenzeka KwaZuluNatal futhi abakawethuli umkhankaso wokhetho ngenxa yokuthi bamatasa nokulungisa udaba lwengqungquthela engahlalanga.Uthe bathemba ukuthi ingqungquthela izobakhona emuva kwamasonto ayisithupha ngoba bazobe sebeyile nasenkantolo. 